NINE ผนึก “ซุปเปอร์ริชฯ” ตั้งจุดบริการซื้อขาย-แลกเปลี่ยนเงินตรา
NINE ผนึก “ซุปเปอร์ริชฯ” ตั้งบ.ร่วมทุน “ซุปเปอร์ริช เทอร์เทิล เอ็กซ์เชนจ์” บริการจำหน่ายสินค้าที่ระลึกและบริการซื้อขายแลกเปลี่ยนเงินตราต่างประเทศ
NINE ผนึก “ซุปเปอร์ริชฯ” ตั้งบ.ร่วมทุน “ซุปเปอร์ริช เทอร์เทิล เอ็กซ์เชนจ์” บริการจำหน่ายสินค้าที่ระลึกและบริการซื้อขายแลกเปลี่ยนเงินตราต่างประเทศ
23 ก.ย. 2565

บริษัท เนชั่น อินเตอร์เนชั่นแนล เอ็ดดูเทนเมนท์ จำกัด (มหาชน) หรือ NINE เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า บริษัทฯ ได้ร่วมกับ บริษัท ซุปเปอร์ริช เคอเรนซี่ เอ็กซ์เชนจ์ (1965) จำกัด จัดตั้งบริษัทร่วมทุน ภายใต้ชื่อ บริษัท ซุปเปอร์ริช เทอร์เทิล เอ็กซ์เชนจ์ จำกัด ด้วยทุนจดทะเบียน 10 ล้านบาท โดยบริษัทฯ ถือหุ้นในสัดส่วนร้อยละ 51 ส่วนซุปเปอร์ริช ถือหุ้นร้อยละ 41
ทั้งนี้ บริษัท ซุปเปอร์ริช เทอร์เทิล เอ็กซ์เชนจ์ จำกัด ประกอบธุรกิจประเภทจำหน่ายสินค้าที่ระลึก และบริการซื้อขายแลกเปลี่ยนเงินตราต่างประเทศบริเวณพื้นที่ในระบบขนส่งมวลชน และ/หรือพื้นที่อื่นใดที่บริษัทฯ และ/หรือ บริษัทในเครือของบริษัทฯ มีสิทธิใช้หรือมีสิทธิในการบริหารจัดการ